
ŠAKIŲ RAJONO SAVIVALDYBĖS  TARYBA

SPRENDIMAS

DĖL VIENKARTINĖS PARAMOS EDITAI PETRAUSKIENEI SKYRIMO

2008 m. liepos 24 d. Nr. T-212
Šakiai

Savivaldybės taryba, vadovaudamasi Lietuvos Respublikos Vyriausybės 1994 m. gegužės 9 d. nutarimu Nr. 360 (Žin., 1994, Nr.36-653) patvirtintos socialinės paramos koncepcijos  18 p., savivaldybės tarybos 2005 m. liepos 28 d. sprendimu Nr.T-199 patvirtintos vienkartinės paramos teikimo šeimai (vienam gyvenančiam asmeniui) stichinės nelaimės, gaisro, skurdo ar kitu ypatingu atveju tvarkos 12.1 p. ir atsižvelgdama į savivaldybės Paramos teikimo komisijos 2008 m. birželio 28 d. posėdžio protokole Nr. PT- 6 pateiktas rekomendacijas, nusprendžia:

1. Skirti Editai Petrauskienei, gyvenančiai Sintautų seniūnijoje, Veršių kaime, Tilto g. 6, 1000 litų dydžio vienkartinę paramą, sudegus lentinei daržinei ir nudegus ūkinio pastato kitų patalpų stogo dangai.  

2. Įpareigoti savivaldybės administracijos Centralizuotos buhalterijos skyrių iš savivaldybės 2008 m. biudžete numatyto stichinių nelaimių fondo lėšų išmokėti Editai Petrauskienei 1000 litų.

3. Konstatuoti, jog šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

